KUMITAT PERMANENTI DWAR L-AMBJENT U L-IPPJANAR TAL-IŻVILUPP

(Rapport Uffiċjali u Rivedut)

Laqgħa Nru 28

It-Tlieta, 2 ta' Frar 2021

Stampat fl-Uffiċċju tal-Iskrivan

Prezz €2.50

Laqgħa Nru 28

It-Tlieta, 2 ta' Frar 2021

Il-Kumitat iltaqa' fil-Parlament, il-Belt Valletta, fl-4:37 p.m.

Il-Minuti tal-Laqgħa Nru 27, li saret fit-12 ta' Jannar 2021, ġew konfermati.

IĊ-CHAIRPERSON (Onor. Joe Mizzi): Insellmilkom u ngħaddu mal-ewwel għall-item li jmiss fuq l-aġenda.

PARTIAL LOCAL PLAN REVIEW OF THE SOUTH MALTA LOCAL PLAN 2006 – SITES AT TRIQ IL-MARLOĊĊ AND THE JUNCTION BETWEEN TRIQ IL-MARLOĊĊ, TRIQ SAN ĠUŻEPP AND TRIQ SALVU ASTARITA ŻABBAR

IĊ-CHAIRPERSON: Nibda billi nistieden lill-Ministru sabiex jagħmel l-introduzzjoni tiegħu.

AARON FARRUGIA: Grazzi, Sur President.

Insellem lil kulħadd inkluż lir-rappreżentanti tal-Awtorità tal-Ippjanar u tal-Awtorità għall-Ambjent u r-Riżorsi, kif ukoll lill-Membri ta' dan il-Kumitat.

Kif tafu, il-partial local plan review li għandu quddiemu llum il-Kumitat titratta dwar sit fi Triq il-Marloċċ Ħaż-Żabbar, li hija ftit 'il bogħod mill-junction bejn Triq il-Marloċċ, Triq San Ġużepp u Triq Salvu Astarita.

Bażikament hawnhekk qegħdin nitkellmu dwar area li llum fil-pjan lokali hija identifikata bħala green area imma l-post fejn tinsab jagħmilha diffiċli biex tiġi managed bħala tali.

Għaldaqstant il-Planning Authority (PA) laqgħet it-talba li saret sabiex bħala green area l-poplu ta' Ħaż-Żabbar ikollu żona ferm ikbar, isbaħ, u better managed ftit passi 'l bogħod.

Jiġifieri qegħdin nitkellmu dwar sit pubbliku li llum jinsab bit-tarmac imma se jkun wieħed miż-żoni fejn fih se nagħmlu proġett ta' urban greening bħalma ħabbarna fl-aħħar xhur.

Is-sit li llum huwa green, ovvjament se jmur għall-iżvilupp għax imur tajjeb ħafna mal-binjiet li hemm fil-madwar, però se jkun hemm planning gain apposta biex il-flus li jinġabru jmorru għal proġetti ta' fejda ambjentali għal dak il-lokal, u li l-kunsill lokali jkun jista' jdawwar fi proġetti li jagħżel hu.

Issa nħalli f'idejn l-uffiċjali tal-PA sabiex jidħlu aktar fit-teknika u jispjegaw aħjar il-ħsieb wara dan il-proġett.

IĊ-CHAIRPERSON: Nirringrazzjak.

Nistieden issa lill-uffiċjali tal-PA sabiex jagħmlu l-preżentazzjoni tagħhom.

IS-SUR IVAN FAVA (Uffiċjal fl-Awtorità tal-Ippjanar): Grazzi, Sur President.

Kif intqal fl-introduzzjoni, illum se nitkellmu dwar partial local plan review ta' area f'Ħaż-Żabbar.

Nibda biex ngħid li l-mappa partikolari fi ħdan il-pjan lokali hija ZA_A08, u bħala proposed changes għal din il-mappa fil-pjan lokali, li se nuriha aktar 'il quddiem, hemm li jkun hemm rezoning ta' sit, li bħalissa huwa zoned fil-pjan lokali bħala open space, għal wieħed residential.

B'mod alternattiv qed isir rezoning ta' sit ieħor li, kif diġà ntqal, bħalissa huwa parti minn road junction of a tarmaced area, u li qed jiġi propost li jkun open space b'area akbar minn dak eżistenti fiż-żoning eżistenti, kif ukoll parking area.

Biex niftehmu aħjar ħsibna li nsejħu s-siti site 1 u site 2 fejn site 1 huwa s-sit li preżentement il-pjan lokali jagħtiha zoning ta' open area, u site 2 hija aktar 'l isfel fit-triq il-Marloċċ u tinqabad aktar 'l isfel f'junction bejn l-istess Triq il-Marloċċ, Triq Salvu Astarita u Triq San Ġużepp.

Bħalissa qegħdin naraw il-policy map li turi fejn huwa ndikat bħala open area f'kuntest tal-kumplament tal-area ta' Ħaż-Żabbar b'designation ta' residential area.

Site 2, għandha l-istess zoning għax hija residential area wkoll, però kif spjegajt qabel, hija road junction.

Mil-lat ta' building height limitation naraw li site 1 hija mdawra bil-bini fejn hemm height limitation ta' tliet sulari, filwaqt li site 2 għandha area aktar miftuħa għax qiegħda f'junction u tagħti lok ta' urban design aħjar.

Fuq l-iscreen bħalissa qegħdin naraw aerial photograph ta' site 1 fejn qed naraw li s-sit, li preżentement għandu zoning ta' open space, huwa utilizzat bħala haphazard parking area, mhuwiex organizzat, u huwa mdawwar b'bini eżistenti ta' tliet sulari.

Bħala proċedura, il-Kunsill Eżekuttiv tal-PA qabel fil-prinċipju li jkun hemm dan il-partial local plan review u f'termini tal-provvedimenti ta' artikli 41.2 tal-Att tal-Ippjanar, meta l-PA ikollha din l-intenzjoni trid tinforma lill-Ministru, u l-Ministru qabel li jkun hemm il-bidu ta' din il-proċedura u ta l-oġġettivi, li huma dawn:

Irrid ngħid li bejn id-9 ta' Ottubru u t-30 ta' Ottubru 2020 saret konsultazzjoni pubblika fuq l-oġġettivi, u l-PA irċeviet sitt sottomissjonijiet li meta ġbarnihom flimkien ħriġna dawn il-punti li se nsemmi.

Irċevejna wkoll sottomissjoni bħala linji gwida biex jiġi kkunsidrat ċertu diżinn fl-ispazju pubbliku, kif ukoll suġġeriment biex ikun hemm aktar green infrastructure.

Dan iż-zoning propost huwa kompattibbli u huwa a continuation taż-zoning li hemm fid-dawra ta' din is-sit, kif urejt fil-pjanta tal-pjan lokali aktar qabel fil-preżentazzjoni tiegħi.

Jiġifieri r-rezoning ta' żvilupp residenzjali b'għoli ta' tliet sulari u basement huwa continuation tal-iżvilupp u ż-zoning tiegħu adjaċenti.

Imbagħad hemm il-proposta li site 2 tkun rezoned bħala public open space suġġett għall-policy SMSE_04, li hija l-policy ġenerika fil-pjan lokali li tikkontrolla l-użi u l-iżvilupp f'areas li huma designated bħala spazji miftuħa, jiġifieri mil-lat ta' policy mhu qed jiġi propost l-ebda tibdil.

Bħalissa fuq l-iscreen qegħdin naraw il-pjanta ta' kif inhuwa ż-zoning eżistenti f'site 1.

L-area li hija shaded bil-kulur aħdar hija dik li preżentement hija zoned bħala spazju miftuħ, u l-area mmarkata bil-kulur isfar huwa fejn suppost se tiġi ffurmata t-triq.

Imbagħad l-area mmarkata bil-kulur kannella hija ż-zoning ta' residential development, speċifikament terraced development.

Meta wieħed iqabbilha mal-pjanta tal-għoli jirriżulta li hawn zoning u height limitation ta' tliet sulari u basement.

Bħalissa qegħdin naraw it-tibdil propost, jiġifieri t-triq li kienet indikata li ddur mal-ispazju miftuħ titneħħa minn "hawnhekk" u jkun hemm continuation ta' "din" it-triq, mentri l-ispazju li huwa ndikat bħala spazju miftuħ u t-triq ta' maġenbu jkunu rezoned għal terraced development.

Issa qegħdin naraw l-ispazju eżistenti fir-road junction bejn Triq il-Marloċċ, Triq San Ġużepp u Triq Salvu Astarita, li qegħdin nirriferu għalih bħala site 2, li preżentement jikkonsisti fi spazju bit-tarmak li fih hemm roundabout li hija miżbugħa fl-art għal skop ta' traffic circulation.

Minfloku qed issir il-proposta li jkun hemm designated green open space, li huwa akbar mis-sit li huwa zoned bħalissa f'site 1, provvediment ta' parking area u anke passaġġi pedonali.

Dan il-passaġġ pedonali diġà jeżisti għax huwa l-bankina ta' "din" il-faċċata, però minnha wieħed ikun jista' jimxi fuq public open space, parking area u bankina oħra sabiex ikun hemm is-circulation mal-kumplament tat-toroq.

"Hawnhekk" qegħdin naraw concept ta' kif jista' potenzjalment jiġi ddiżinjat dan l-ispazju pubbliku u rajna li permezz ta' dan id-diżinn hemm il-possibilità li jkun hemm increase fil-provvediment ta' public open space u anke żieda fin-numru ta' parkeġġi mil-layout eżistenti li hawn f'din ir-road junction.

F'każ li tiġi approvata din il-partial review, qed nipproponu li jkun hemm il-kundizzjonijiet li site 1 tkun zoned bħala residential area soġġett għall-policy tal-pjan lokali SMHO_02 li tikkontrolla żvilupp f'residential areas, li l-bini ta' site 1 ma jeċċedix it-tliet sulari u basement u tkun soġġetta għall-policy SMCO_01 – liema policy tikkontrolla l-għoli ta' żvilupp f'sites li għalkemm huma barra mill-urban conservation areas (UCA) huma viċin u allura tagħmel provvedimenti li f'każ li żvilupp din l-area jeffettwa l-UCA, ikun hemm il-provvedimenti neċessarji – u l-aħħar kundizzjoni hija li kull permess ta' żvilupp li jinħareġ f'site 1 ikun suġġett għall-planning gain finanzjarju li jkun allokat speċifikament għall-iżvilupp tal-public open space fit-tieni sit.

Din il-kontribuzzjoni finanzjarja għandha tkun bi pro rata ta' €500 għal kull metru kwadru ta' site area li fuqha jingħata permess ta' żvilupp fuq site 1.

Bħala way forward il-Kunsill Eżekuttiv tal-PA irrifera dan id-draft review għall-iskrutinju ta' dan il-Kumitat u ġie ppubblikat ukoll dan id-draft għal perjodu ta' sitt ġimgħat, liema perjodu jagħlaq fil-5 ta' Frar li ġej.

IĊ-CHAIRPERSON: Nirringrazzjak.

Issa se niftaħ ir-review tal-pjan għad-diskussjoni u xtaqt nibda billi nagħmel mistoqsija jien.

Xtaqt inkun naf kif inhu l-għoli llum fit-toroq imsemmija, u anke jekk hux se jkun hemm xi kantuniera li taqsam ma' oħra li fiha se jkun hemm varjazzjoni mill-għoli minn kif inhu issa.

IS-SUR IVAN FAVA: Din il-pjanta li qegħdin naraw bħalissa hija estratt mill-pjan lokali li jikkontrolla l-iżvilupp f'parti sostanzjali minn Ħaż-Żabbar, u aħna qegħdin nitkellmu fuq "din" l-area li għalkemm fil-policy map għandha zoning ta' spazju miftuħ, fil-pjanta tal-building heights m'għandhiex kulur, jiġifieri bħalissa hija zero height, però mad-dawra tagħha qed naraw il-kulur isfar li jfisser tliet sulari u basement.

Biż-zoning li qed nipproponu f'din il-partial review din l-area jkollha l-istess għoli tad-dawra tagħha, jiġifieri jekk preżentement, skont il-pjan lokali, fi Triq il-Marloċċ wieħed jara bini ta' tliet sulari, fuq dan is-sit se jara l-istess għoli.

IĊ-CHAIRPERSON: Imma peress li hemm tliet toroq involuti, nixtieq inkun naf jekk wieħed li jkollu faċċata fi triq waħda u faċċata fi triq oħra hux se jkollu diskrepanza fil-għoli, fis-sens li qabel seta' jkun hemm żewġ sulari, u issa jista' jtella' tliet sulari.

IS-SUR IVAN FAVA: Forsi permezz tal-aerial photograph inkunu nistgħu niftehmu aħjar.

Aħna qegħdin nitkellmu fuq "dan" is-sit, fejn faċċata tagħha hawn bini ta' tliet sulari, u f'każ li dan is-sit jiġi rezoned għal żvilupp residenzjali, ikun jista' jitla' l-istess għoli li hawn "hawnhekk".

IĊ-CHAIRPERSON: Nirringrazzjak.

Hawn aktar kummenti min-naħa tal-Membri tal-Kumitat?

L-Onor.

DAVID THAKE: Grazzi, Sur President, u nixtieq nirringrazzja wkoll lill-Membri kollha għax probabbilment din hija l-aħħar laqgħa li jien se nattendi bħala Membru ta' dan il-Kumitat.

Dwar dan ir-review rrid ngħid li m'għandix diffikultà ma' dan ir-rezoning, però naħseb li n-nies hemm barra għandhom dritt ikunu jafu x'inhu l-proċess biex il-PA tasal hawn ġew bi proposta bħal din.

U għaldaqstant jien nixtieq nistaqsi jekk isirx xi forma ta' lobbying mal-PA minn persuna li għandha l-art biex l-Awtorità mbagħad tmur għand il-Ministru bil-proposta li eventwalment tiġi quddiem il-Kumitat.

U qed nagħmel din il-mistoqsija għax naħseb li fl-aħħar mill-aħħar l-aħjar skrutinju huwa tan-nies, u biex in-nies jaslu għall-konklużjonijiet tagħhom iridu jifhmu l-proċess.

Jien nifhem li l-PA m'għandhiex il-ħaddiema tagħha jduru t-toroq kollha jaraw jekk hemmx xi għalqa li mhijiex żviluppata ħalli jbidlu ż-zoning ta' dik l-għalqa, u allura l-loġika tgħidlek li jkun sar xi forma ta' lobbying, forsi mis-sid tal-art li jkun qabbad il-perit u l-perit ikun mar kellem lill-PA.

Jien naħseb li n-nies għandhom dritt ikunu jafu x'inhu l-proċess, u għalhekk naħseb li l-Awtorità, meta tiġi bi proposta bħal din, għandha tkun trasparenti mal-Kumitat u tgħid x'kien il-lobbying li sar biex wasalna f'dan il-punt, u mingħand min sar.

U qed ngħid dan mhux għax jien b'xi mod jew ieħor għandi dubbju mill-integrità tal-individwu imma għax naħseb li kulħadd għandu dritt ikun jaf dan.

IĊ-CHAIRPERSON: Nirringrazzjak.

Jien naf li teżisti proċedura meta jkun se jsir tibdil fil-pjani lokali, imma mbagħad inħalli f'idejn it-tekniċi biex jispjegawha.

L-Onor.

KEVIN CUTAJAR: Grazzi, Sur President, u bħall-kollega tiegħi nixtieq nirringrazzja wkoll lill-Membri kollha ta' dan il-Kumitat għax probabbilment din se tkun l-aħħar laqgħa peress li issa għandi responsabilitajiet ġodda.

Xtaqt nibda billi nagħmel punt importanti li naħseb li l-Ministru għandu jieħu inkonsiderazzjoni.

Hemm għajta ġenerali min-naħa ta' diversi stakeholders biex dan il-proċess, u ċioè d-diversi pjani li jersqu għar-review quddiem dan il-Kumitat regolarment, ma jibqax isir b'mod spezzettat imma jsir b'mod ħolistiku.

U jien nappella lill-Ministru sabiex jieħu inkonsiderazzjoni dan l-appell li qed isir, li aħna bħala Oppożizzjoni ma nistgħux ma naqblux miegħu għax huwa fl-interess tal-pajjjiż kollu.

Dwar din il-proposta partikolari li għandna quddiemna llum, l-ewwel u qabel kollox irrid niddikjara, bħall-kollega l-Onor.

Thake, li aħna bħala Oppożizzjoni m'għandniex problemi biha, però qabel ġejt hawnhekk ħarist ftit lejn il-minuti tal-laqgħat tal-Kunsill Lokali ta' Ħaż-Żabbar fejn ġiet diskussa din il-proposta u rajt imniżżla concern partikolari ta' xi kunsilliera dwar Triq San Ġużepp.

Ovvjament jien m'iniex familjari ma' dik l-area għax jien ġej minn Għawdex, imma t-tħassib ta' dawn il-kunsilliera kien dwar is-safety tal-pedestrians f'dik it-triq.

U kien hemm minuta partikolari li kienet qed tagħmel appell biex f'dik it-triq partikolari jittieħdu l-miżuri kollha neċessarji biex jitħarsu l-pedestrians.

Għaldaqstant jien nixtieq inkun naf jekk min-naħa tal-PA ħadux inkonsiderazzjoni dan il-concern li tqajjem mill-Kunsill Lokali ta' Ħaż-Żabbar u kif irrispondew għalih.

IĊ-CHAIRPERSON: Nirringrazzjak.

Aktar rimarki jew domandi?

L-Onor.

JEAN CLAUDE MICALLEF: Grazzi, Sur President.

Nixtieq nieħu din l-opportunità biex nirringrazzja lill-Onor.

Thake u lill-Onor.

Cutajar għall-parteċipazzjoni tagħhom f'dan il-Kumitat u nawguralhom għall-ħidmiethom f'kumitati oħrajn.

Ngħidilhom li kien sabiħ li niddibattu, fl-interess tal-ambjent tagħna, għax ċertament kull wieħed u waħda minna nixtiequ naraw li kemm jista' jkun inħallu pajjiż isbaħ u aktar akkoljenti milli sibnih.

Sur President, f'diskussjonijiet bħal dawn jien dejjem nagħti weight kbir lill-kummenti tan-nies – ħafna drabi n-nies li jitkellmu huma dawk li jkunu se jintlaqtu bl-aktar mod dirett, u kulħadd ikollu l-aġenda u l-interess tiegħu – u fost il-kummenti li rajt kien hemm it-tħassib għall-fatt li se jiżdied il-bini.

Għalhekk jien xtaqt nisma' mill-PA jekk huwiex minnu li se jiżdied aktar bini u jekk hux se jkun hemm kumpens ta' aktar spazji miftuħa, għax dan għadu ma ħariġx ċar fl-ispjegazzjoni li kellna.

Min-naħa l-oħra, ġie enfasizzat il-fatt li se jkun hemm an amount of residential units u jien xtaqt li nkunu ċari jekk humiex se jkunu biss residenzjali jew hux se jkun hemm lok ta' commercial outlets – dan għas-sempliċi raġuni li jekk qegħdin nitkellmu fuq green area normalment wieħed iħares ukoll lejn postijiet mhux biss ta' rikreazzjoni imma wkoll ta' divertiment – u jekk iva, x'tip ta' outlets jista' jkun hemm.

Tħassib li għandi jien personalment huwa l-fatt li jidher li se jiżdiedu l-units, u dan ifisser li fil-madwar se jkun hemm aktar traffiku.

Allura jien xtaqt nisma' l-kummenti tal-PA dwar jekk rawx kif in-noise u air pollution se jiżdied, jekk hux b'mod insinifikanti jew jekk hux se jkun hemm żieda qawwija, u kif wieħed se jirribatti għalihom.

Dwar il-green infrastructure xtaqt nistaqsi ta' liema livell se tkun.

Il-Ministru bħalissa għaddej minn vena li jara li l-ħdura li verament jixtiequ l-Maltin tiżboq il-ħdura li, sfortunatament, ġieli naraw, u għalhekk xtaqt spjegazzjoni aktar dwar dan.

IĊ-CHAIRPERSON: Nirringrazzjak.

L-Onor.

HERMANN SCHIAVONE: Sur Fava, inti għedt li l-ispazju miftuħ ta' site 2 huwa akbar minn dak ta' site 1.

Tista', jekk jogħġbok, tagħtina l-qisien?

L-ispazju tal-parkeġġ qed jitqies bħala spazju miftuħ?

Bħalissa qed inħares lejn ritratt ta' site 1 u qed nara li hemm twieqi li jagħtu għal dan is-sit.

Jien qed nassumi li dan huwa s-sid ta' din l-art għax inkella se tinħoloq problema ta' aċċess għall-arja eċċ.

IĊ-CHAIRPERSON: Nirringrazzjak.

Nistieden issa lis-Sur Fava sabiex jirrispondi għad-domandi li sarulu.

IS-SUR IVAN FAVA: Nirringrazzjak, Sur President, u nibda billi nwieġeb il-mistoqsija dwar il-proċedura.

L-area li preżentement qed jiġi propost li ssir rezoning tagħha hija kkontrollata b'policy tal-pjan lokali SMSC04, liema policy tgħid li:

jiġifieri li jkun hemm public open space,

Qed nitkellmu fuq pjan lokali ta' 2006, jiġifieri l-pjan lokali nnifsu diġà jagħti lok ta' initiation ta' din il-proċedura.

Il-proċedura hija kkontrollata b'artiklu fl-Att dwar l-Iżvilupp fejn jagħti spjegazzjoni ta' kif isir it-tibdil minuri fil-pjanijiet lokali u, kif spjegajt, fil-proċedura kien hemm l-inizjament tal-PA li jkun hemm dan ir-rezoning, kif ukoll il-konsultazzjoni mal-Ministru u eventwalment ma' dan il-Kumitat.

Fuq dan s-sit partikolari kienet saret planning control (PC) application fil-passat però din l-applikazzjoni, minħabba li talbet rezoning jew żvilupp ta' area li skont il-pjan lokali ma jistax jinbena, ma kienx hemm il-possibilità legali li tiġi applikata l-proċedura tal-PC applications.

Sussegwentement, waqt diskussjonijiet, ġiet murija l-kundizzjoni ta' dan is-sit u anke ntwera kemm kien diffiċli li jiġi żviluppat bħala green open space li jitgawda mill-pubbliku, u ngħatat il-possibilità li jkun hemm, abbażi tal-policy SMSC04, l-indikazzjoni ta' area fl-istess lokalità bl-istess daqs.

Meta saret il-proposta għal din l-area, kien hemm diskussjonijiet mil-lat ta' sidien – is-sidien ta' din l-area mhumiex se jintlaqtu b'mod negattiv – u abbażi ta' site 2 kien hemm ukoll konsultazzjonijiet ma' Transport Malta biex ikun hemm ftehim fil-prinċipju li bħala area tista' tkun immaniġġjata b'tali mod mil-lat ta' traffiku li xorta jibqa' traffiku vejikolari aċċettabbli u fl-istess ħin tkun area safe għall-użu pedonali.

Aħna nfurmati wkoll li kien hemm konsultazzjonijiet mal-Kunsill Lokali ta' Ħaż-Żabbar u hemm ftehim fil-prinċipju.

Rigward id-diżinn u t-tħassib fuq it-traffiku, speċjalment dak pedonali, fi Triq San Ġużepp, irrid ngħid li minkejja li qed tiġi proposta rezoning, u anke jekk tiġi approvata, l-iżvilupp per se fuq is-sit irid ikun soġġett għall-applikazzjoni ta' żvilupp.

F'dak il-proċess ikun hemm konsultazzjonijiet ma' diversi entitajiet, fosthom Transport Malta, li jassiguraw li l-layout tat-traffiku jipprovdi ambjent sigur kemm għall-vetturi kif ukoll għall-użu pedonali.

Rigward l-increase in development, tajjeb ngħid li l-policy tispeċifika li jekk se jkun hemm shift ta' open area l-bżonn huwa li jkun hemm provvediment ta' open area ekwivalenti.

Fil-każ ta' site 1, il-current zoning ta' green area għandu madwar 139 metru kwadru, mentri ż-zoning propost ta' green area f'zone 2, li ma jinkludix il-parking spaces, huwa ta' 155 metru kwadru.

Meta wieħed iqis il-green area u l-overall parking areas tal-madwar isib li hemm 427 metru kwadru, però like with like, bħala open area qed nitkellmu fuq areas ta' 139 metru kwadru eżistenti u 155 metru kwadru propost.

Jiġifieri l-public open space propost huwa akbar minn dak zoned bħalissa u miegħu hemm iż-żieda tal-parking spaces.

Ovvjament, ir-rezoning jinkludi zoning għal żvilupp residenzjali, u hawnhekk qegħdin nitkellmu fuq area totali ta' 277 metru kwadru, però bħalma rajna, fil-pjan eżistenti diġà hemm areas zoned għal żvilupp fil-madwar, u allura wieħed irid jikkunsidra t-totalità.

Fir-rigward tal-provvediment ta' open space, u anke d-diżinn tiegħu, se jkun soġġett għall-applikazzjoni ta' żvilupp u n-norma hija li f'open spaces l-enfasi tkun fuq greenery, soft landscaping u green infrastructure.

IĊ-CHAIRPERSON: Nirringrazzjak.

L-Onor.

Thake xtaq jagħmel xi kumment.

DAVID THAKE: Tista', jekk jogħġbok, tgħidilna min għamel il-PC application?

IS-SUR IVAN FAVA: Il-PC application issir mis-sidien tal-art, u kif spjegajt, minħabba ż-zoning eżistenti ta' dan is-sit, dik il-PC application ma setgħetx tibqa' tiġi proċessata.

IĊ-CHAIRPERSON: Nistieden issa lill-Ministru sabiex jagħmel ir-rimarki finali min-naħa tiegħu.

AARON FARRUGIA: Sur President, l-ewwel nett nibda biex ngħid li nieħu pjaċir li l-Oppożizzjoni qed taqbel mal-mod kif qed nippruvaw inħaddru lill-pajjiż.

Dan huwa proġett minn erbgħa li se ninvestu ħafna fih, jiġifieri mhux sempliċement ftit eluf biex nagħmlu erba' planters imma qed immorru għal xi ħaġa li hija urban greening u l-proġett se jiswa 'l fuq minn €1 miljun.

Irrid ngħid li huwa dejjem l-applikant li jagħmel PC application.

Naturalment, l-Awtorità titkellem għaliha imma jkun hemm ħafna talbiet, jiġifieri kulmin għandu biċċa area li mhijiex għall-iżvilupp imma tinsab f'xi kantuniera li jara li tista' ssir… Jiġifieri jsiru ħafna minnhom kull xahar, and most of them are shot down instantly, jew mill-PA, jew jekk jiġu jiltaqgħu magħna, minna.

Ikun hemm oħrajn, bħal pereżempju din, fejn naraw li it's a win win situation, jiġifieri l-post se jikber, iż-żona minn post żgħir se tmur għal post kbir, u minn post li mhuwiex managed tajjeb, se ssir xi ħaġa li ż-Żabbarin se jkunu kuntenti biha.

Tajjeb ngħid li meta jkun hemm PC application, l-ewwel nett ikun hemm skrutinju at planning stage mill-PA, u ħafna drabi l-applikazzjoni tmut hemmhekk stess, jew inkella jiddiskutuha magħna u jkun hemm mumenti li aħna stess ma nkunux komdi biha.

Jien, bħala Ministru, irrid niffirma l-PC bilfors, u jkun hemm ħafna li ma niffirmahomx, imma jkun hemm uħud li niffirmahom, apparti li jkun hemm iż-zoning tar-rationalisation sites tal-2006 li rrid niffirma wkoll.

Apparti minn hekk, niġu hawnhekk fil-Parlament, u kollha kemm aħna, bħala rappreżentanti tal-poplu, għandna l-fakultà nistaqsu u jkollna r-risposti u nimxu accordingly.

Dwar il-kumment tal-Onor.

Cutajar dwar ippjanar mhux spezzettat, ngħid li idealment hekk għandu jkun, imma bħalissa qed naħdmu b'mod spezzettat għax m'għandniex alternattiva, u ngħid għaliex.

Bħalissa aħna qegħdin nagħmlu r-review tal-iStratagic Plan for the Environment and Development (SPED), li nafu li dan se jdum għax hemm ħafna studji demografiċi, ekonomiċi, eċċ., u li minnu se noħorġu direzzjoni dwar kif il-pjanijiet lokali li għandna llum għandhom jinbidlu, jekk għandhomx jinbidlu, eċċ. Allura jagħmel sens li nwaqqfu kollox u ndumu tliet snin...?

Dan bħall-argument li kellna meta ddiskutejna l-height limitations f'żewġ żoni industrijali, fejn il-Membri tal-Oppożizzjoni, rightly so, ma qablux mal-proposti, u jien fhimt ħafna mill-ħsebijiet wara l-argumenti tagħhom, u fhimt il-mod ġenwin kif tkellmu dakinhar, fis-sens li dak li qalu qaluh in good faith.

Imma allura l-pożizzjoni li għandna nieħdu hija li nieqfu tliet snin naċċettaw PC applications, jew se naċċettawhom in theory?

Ovvjament hemm uħud which are shot down instantly, oħrajn huma kkunsidrati, u ftit oħrajn li jibqgħu għaddejjin.

Naħseb li dan huwa l-mod għaqli kif għandna naħdmu għalkemm iva, idealment l-ewwel jiġi rivedut l-iSPED u jiġu riveduti l-pjanijiet lokali biex b'hekk ikollna direzzjoni, mhux ta' ftit snin imma għall-20 sena jew 30 sena li ġejjin.

IĊ-CHAIRPERSON: Nirringrazzjak.

L-Onor.

KEVIN CUTAJAR: Sur President, jien qed nitlob li l-punt li semmejt dwar Triq San Ġużepp u t-tħassib tal-Kunsill Lokali ta' Ħaż-Żabbar dwar is-safety tal-pedestrians jitniżżel fil-minuti ta' din il-laqgħa.

IĊ-CHAIRPERSON: Iva, mhux problema.

Issa se ngħaddi sabiex inpoġġi l-pjan għall-vot.

Il-Partial Local Plan Review of the South Malta Local Plan 2006 – Sites at Triq il-Marloċċ and the Junction between Triq il-Marloċċ, Triq San Ġużepp and Triq Salvu Astarita Żabbar, kif ippreżentat quddiem il-Kumitat, ġie approvat b'mod unanimu.

IĊ-CHAIRPERSON: Qabel ma nagħlaq il-laqgħa nixtieq nirringrazzja lill-Onor.

Cutajar u lill-Onor.

Thake tal-koperazzjoni li dejjem urew f'dan il-Kumitat.

Ovvjament argumenti dejjem ikun hemm, però nista' ngħid li minkejja l-argumenti dejjem imxejna b'mod ċivili u naħseb li dan il-Kumitat għandu jkun ta' eżempju għall-Kumitati l-oħrajn fil-mod kif għandhom jimxu l-affarijiet fejn kulħadd jagħti l-opinjoni tiegħu, imbagħad fl-aħħar mill-aħħar ikun hemm deċiżjoni.

Nirringrazzjakom tax-xogħol kollu li għamilna s'issa flimkien u nawgura li l-Membri l-ġodda li se jkun hawn fuq il-Kumitat ukoll jaħdmu bl-istess mod ħalli mmexxu x-xogħol 'il quddiem.

Fil-5:20 p.m. il-Kumitat aġġorna.


KUMITAT PERMANENTI DWAR L-AMBJENT U L-IPPJANAR TAL-IŻVILUPP

LAQGĦA NRU 28

It-Tlieta, 2 ta' Frar 2021.

l-Kumitat Permanenti dwar l-Ambjent u l-Ippjanar tal-Iżvilupp iltaqa' fil-Parlament, il-Belt Valletta, fl-4:37 p.m.

L-Onor.

Joe Mizzi, Chairman tal-Kumitat, ippreseda.

PREŻENTI

L-Onor.

Anton Refalo, Ministru għall-Biedja, is-Sajd u d-Drittijiet tal-Annimali); kienu preżenti.

Kien hemm preżenti wkoll, u ħadu sehem fid-diskussjoni, l-Onor.

Aaron Farrugia (Ministru għall-Ambjent, it-Tibdil fil-Klima u l-Ippjanar), l-Onor.

Alex Muscat u l-Onor.

L-Iskrivana tal-Kumitat qalet it-talba.

Il-Minuti tal-Laqgħa Nru 27, li saret fit-12 ta' Jannar 2021, ġew konfermati.

PARTIAL LOCAL PLAN REVIEW OF THE SOUTH MALTA LOCAL PLAN 2006 – SITES AT TRIQ IL-MARLOĊĊ AND THE JUNCTION BETWEEN TRIQ IL-MARLOĊĊ, TRIQ SAN ĠUŻEPP AND TRIQ SALVU ASTARITA ŻABBAR (Dok.

Fil-bidu tal-laqgħa saret introduzzjoni mill-Ministru għall-Ambjent, it-Tibdil fil-Klima u l-Ippjanar, l-Onor.

Aaron Farrugia, dwar il-partial local plan review.

Wara, is-Sur Ivan Fava, uffiċjal fl-Awtorità tal-Ippjanar, ta preżentazzjoni dwar l-istess review (Dok.

Wara diskussjoni fejn fiha saru domandi u rimarki mill-Membri tal-Kumitat, iċ-Chairman għadda sabiex ipoġġi d-dokument, kif imressaq quddiem il-Kumitat, għall-vot.

Il-partial local plan review għadda b'mod unanimu.

L-Onor.

Kevin Cutajar talab li titniżżel rimarka fir-rapport fis-sens li l-Kunsill Lokali ta' Ħaż-Żabbar wera concerns dwar is-safety tal-pedestrians fi Triq San Ġużepp u li kien talab sabiex jittieħdu l-miżuri neċessarji biex jitħarsu l-istess pedestrians.

Fil-5:20 p.m. iċ-Chairman aġġorna l-Kumitat għal data u b'aġenda li kellhom jiġu kkomunikati aktar 'il quddiem.

SKRIVANA TAL-KUMITAT

CHAIRMAN TAL-KUMITAT

Proceedings, agenda, minutes and transcripts of the parliamentary committees dev


KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET TAL-FAMILJA

LAQGĦA 20

AVVIŻ

L-Erbgħa, 3 ta' Frar 2021 fl-4:30 p.m.

L-Onor.

Anthony Agius Decelis, President tal-Kumitat Permanenti dwar l-Affarijiet tal-Familja javża li l-Kumitat se jiltaqa' nhar l-Erbgħa, 3 ta' Frar, 2021 fl-4.30 p.m. fil-Kamra tal-Kumitati fil-Parlament b'din l-aġenda:

L-isfidi tal-anzjani fis-soċjetà tal-lum - Diskussjoni;

Affarijiet Oħra.

Proceedings, agenda, minutes and transcripts of the parliamentary committees fam


LAQGĦA NRU 20

L-Erbgħa, 3 ta' Frar 2021

Il-Kumitat Permanenti dwar l-Affarijiet tal-Familja ltaqa' fil-Parlament, fil-4:57 p.m.

L-Onor.

Anthony Agius Decelis, President tal-Kumitat Permanenti dwar l-Affarijiet tal-Familja ppresieda.

PREŻENTI: L-Onor.

Rosianne Cutajar, Segretarju Parlamentari għad-Drittijiet Ċivili u r-Riformi.

Għal din il-laqgħa kienu preżenti wkoll l-Onor.

Dr Elaine Burmingham, Research Analyst mal-Kumitat Permanenti dwar l-Affarijiet Soċjali kienet preżenti għal-laqgħa.

Il-Minuti ta' laqgħa Nru 19 li saret nhar il-Ħamis, 10 ta' Diċembru 2020 ġew ikkonfermati.

Il-President tal-Kamra qal it-talba.

L-ISFIDI TAL-ANZJANI FIS-SOĊJETÀ TAL-LUM - DISKUSSJONI

Għal din il-laqgħa kien mistieden il-Ministru Michael Farrugia, responsabbli mill-anzjani u l-anzjanità attiva.

Kien preżenti wkoll is-Sur Matthew Vella, Segretarju Permanenti fl-istess Ministeru.

Min-naħa tiegħu l-Ministru elenka x-xogħlijiet li qed isiru min-naħa tal-Gvern favur l-anzjani u l-miri li jridu jintlaħqu.

Wara din il-preżentazzjoni l-Membri preżenti ressqu diversi mistoqsijiet lill-Ministru.

AFFARIJIET OĦRA

L-Onor.

David Agius, f'isem l-Oppożizzjoni ressaq lill-Kumitat proposta għal diskussjoni bejn il-Kumitat Permanenti dwar l-Affarijiet Soċjali u l-Kumitat Permanenti dwar il-Familja;

Dok 20 Ittra datata 03/02/21 u indirizzata lill-Onor.

Silvio Parnis, Chairperson tal- Kumitat Permanenti dwar l-Affarijiet Soċjali u lill-Onor.

Anthony Agius Decelis, Chairperson tal-Kumitat Permanenti dwar il-Familja.

Is-suġġett tad-diskussjoni huwa l-Politika Nazzjonali dwar id-Droga.

Fis-6.47 p.m. id-diskussjoni fuq is-suġġett ġiet fi tmiemha u l-Kumitat aġġorna għal data u b'aġenda li jiġu komunikati aktar tard.

SKRIVAN TAL-KUMITAT

PRESIDENT TAL-KUMITAT

L-Onor.


KUMITATI TAL-KAMRA TAD-DEPUTATI

KUMITAT PERMANENTI DWAR IL-KONTIJIET PUBBLIĊI

AVVIŻ

Laqgħa Nru 76

L-Erbgħa, 3 ta' Frar, 2021 fis-2:00 p.m.

L-Onor.

Beppe Fenech Adami, President tal-Kumitat Permanenti dwar il-Kontijiet Pubbliċi, javża li l-Kumitat se jiltaqa' nhar l-Erbgħa, 3 ta' Frar, 2021 fis-2:00 p.m. fil-Kamra tal-Kumitati fil-Parlament b'din l-aġenda:-

Konferma tal-Minuti; u

29 ta' Jannar 2021 SKRIVAN TAL-KAMRA

Proceedings, agenda, minutes and transcripts of the parliamentary committees kon